ConseggioLigure/zenamt huggingface dataset:
Ligurian:
# Assoçiaçion

O Conseggio pe-o patrimònio linguistico ligure o l’é unn’assoçiaçion impegnâ à studiâ, promeuve e valorizzâ e varietæ linguistiche pròpie da Liguria. A seu attivitæ a l’é orientâ a-a valorizzaçion e a-a trasmiscion do patrimònio linguistico da region, tanto a-o livello da reçerca scientifica comme da divurgaçion.

O Conseggio, in qualitæ d’organizzaçion ch’a no se reciamma à nisciun partio e à nisciuña ideologia politica, o travaggia in dialogo co-e instituçioin pe l’inandio de iniçiative ligæ a-i seu proponimenti. Pe sostegnî ste attivitæ, o dispoñe de un comitato scientifico independente.

O l’é un önô poei contâ in sciô sostëgno de:

O nòstro conseggio direttivo pe-i anni 2023-2026 o l’é formou da Jean M. (prescidente), Bruña P. (viçeprescidente), Fabio C., Anselmo R. Alessandro G. o l’é prescidente onoräio.

O Conseggio o l’é binellou con l’_Académie des langues dialectales_ do Prinçipato de Monego, unn’organizzaçion dedicâ a-o studio, a-a diffuxon e à l’avvardo do monegasco e di atri parlæ liguri. L’_Académie_, stæta fondâ do 1981 con l’autorizzaçion do governo do Prinçipato e o sostëgno de S.A.S o prinçipe Rainê III, a l’arrecheugge linguisti e studioxi de nòmina internaçionale.

Da-o 2023 o Conseggio o l’é ascì membro da _Consulta Ligure delle Associazioni per la cultura, le arti, le tradizioni e la difesa dell’ambiente E.T.S._, unn’assoçiaçion stæta fondâ do 1973 à Saña.

English translation:
# About us

The Council for Ligurian Linguistic Heritage ( Conseggio pe-o patrimònio linguistico ligure ) is an association dedicated to the study and promotion of Liguria’s historical linguistic varieties. Our work focuses on the preservation, study, and transmission of the region’s linguistic heritage, encompassing both academic research and public outreach.

As a non-partisan and non-political organization, the Council engages in dialogue with public institutions to support initiatives aligned with its mission. These activities are guided by an independent scientific committee.

We are honoured to be able to count on the support of:

Our governing board for the years 2023-2026 consists of Jean M. (president), Bruna P. (vice-president), Fabio C., Anselmo R. Alessandro G. is honorary president.

The Council is partnered with the _Académie des langues dialectales_ of the Principality of Monaco, an organization that is devoted to the study, the dissemination and the protection of Monégasque and the other Ligurian varieties. The _Académie_ was founded in 1981 with the authorisation of the government of the Principality and the support of H.S.H. prince Ranier III. It is made up of internationally renowned linguists and scholars.

Since 2023 the Council is also a member of _Consulta Ligure delle Associazioni per la cultura, le arti, le tradizioni e la difesa dell’ambiente E.T.S._, an association founded in 1973 in Savona.
Ligurian:
# Conlaboraçion con l’Académie des langues dialectales

I membri do Conseggio pe-o patrimònio linguistico ligure en contenti d’annonçiâ l’inandio de unna conlaboraçion reçiproca con l’ Académie des langues dialectales do Prinçipato de Monego, organizzaçion dedicâ a-o studio, a-a diffuxon e à l’avvardo do monegasco e di atri parlæ liguri. L’Académie, stæta fondâ do 1981 con l’autorizzaçion do governo do Prinçipato e o sostëgno de S.A.S o prinçipe Rainê III, a l’arrecheugge linguisti e studioxi de nòmina internaçionale. N’é cao arregordâ, tra i membri passæ de l’ Académie , i linguisti Giulia Petracco Sicardi e Fiorenso Toso.

Dimmo graçie a-o prescidente de l’Académie, o dottô Claude Passet, pe sta conlaboraçion, ch’a permettià a-e nòstre assoçiaçioin de piggiâ parte à di progetti commun in ponto linguistica.

English translation:
# Collaboration with the Académie des langues dialectales

The members of the Council for Ligurian Linguistic Heritage are happy to announce the start of a partnership with the Académie des langues dialectales of the Principality of Monaco, an organization that is devoted to the study, the dissemination and the protection of Monégasque and the other Ligurian varieties. The Académie was founded in 1981 with the authorisation of the government of the Principality and the support of H.S.H. prince Ranier III. It is made up of internationally renowned linguists and scholars. Amongst past members of the Académie we would like to particularly recall the linguists Giulia Petracco Sicardi and Fiorenzo Toso.

We would like to thank the president of the Académie, Dr. Claude Passet, for this collaboration, which will enable our associations to participate in joint projects in the field of linguistics.
Ligurian:
# Antologia da lettiatua ligure

O Conseggio o presenta con piaxei l’_Antologia da lettiatua ligure_, unn’euvia stæta realizzâ da-o Lusciandro Guason pe nòstra commiscion.

Chì o lettô o porrià fâse unn’idea da progresciva evoluçion da lettiatua zeneise e ligure inte l’andâ di secoli, segge da-o ponto de vista lenguistico, segge da quello do contegnuo: da-a poexia epico-çivile de l’Anònimo ò do Foggetta, à l’inspiaçion baròcca e gongorista do Cavallo, da-a poexia còmica do Piaggio, a-a lirica de stampo paisaggistico-intimista do Firpo, tutte e tendense vëgnan presentæ, à definî l’imagine de unna lettiatua complessa e ancon oua piaxeive a-a lettua.

English translation:
# Anthology of Ligurian literature

The Council is pleased to introduce the _Anthology of Ligurian literature_, a commissioned work created by Alessandro Guasoni.

Readers will get a glimpse of the gradual evolution of Genoese and Ligurian literature over the centuries, both in terms of language and content. From the civic-epic poetry of the Genoese Anonym and Foglietta, to the Baroque and Gongorist inspiration of Cavalli; from the comic poetry of Piaggio, to the intimate, pastoral lyricism of Firpo – all literary movements are presented and together comprise a rich corpus that remains enjoyable to read today.
Ligurian:
# Atti do «Convëgno internaçionale de studio e reflescion in sciô patrimònio linguistico da region intemelia»

Into meise de marso l’é stæto pubricou i atti do «Convëgno internaçionale de studio e reflescion in sciô patrimònio linguistico da region intemelia», stæto tegnuo à Ventemiggia a-i 5 d’ottobre do 2024 con l’organizzaçion de l’ Académie des langues dialectales (Monego), da Cumpagnia d’i Ventemigliusi (Ventemiggia) e do Conseggio pe-o patrimònio linguistico ligure (Zena). I atti, editæ da Stefano Lusito, se peuan accattâ into scito de l’Académie des langues dialectales a-o prexo de 20€.

Chì o sommäio:

English translation:
# Proceedings of the “International conference on studies and reflections on the linguistic heritage of the Intemelio region”

The proceedings of the “International conference on studies and reflections on the linguistic heritage of the Intemelio region” were published in March. The conference was held in Ventimiglia on October 5, 2024, and was organized by the Académie des langues dialectales (Monaco), the Cumpagnia d'i Ventemigliusi (Ventimiglia) and the Conseggio pe-o patrimònio linguistico ligure (Genoa). The proceedings, edited by Stefano Lusito, can be purchased on the website of the Académie des langues dialectales for 20€.

Here is the summary:
Ligurian:
# Traduçioin automatiche: un passo importante pe-a nòstra lengua

O Conseggio pe-o patrimònio linguistico ligure o l’é feliçe d’annonçiâ che Google a l’à azzonto a lengua ligure (in varietæ zeneise) a-o seu scistema de traduçioin automatiche, Google Translate . Questo o representa un passo scignificativo pe-a valorizzaçion da nòstra lengua e da nòstra coltua.

St’azzonta a l’é solo che l’urtima novitæ in ponto tecnologie linguistiche pe-a nòstra lengua, e a l’arriva apreuvo a-i travaggi pioneristichi za stæti portæ avanti da-o progetto «No Language Left Behind» de Meta, e e importante reçerche di membri da nòstra assoçiaçion, compreiso l’ urtimo articolo scientifico stæto pubricou che l’é quarche meise. Semmo contenti de constatâ che i nòstri sfòrsci constanti an contribuio à inandiâ unna base sòlida in sciâ quæ l’é stæto poscibile sviluppâ ste tecnologie.

Arregordemmo che i traduttoî automatichi – comme tutte e tecnologie linguistiche – an da ëse addeuviæ con attençion e che l’é neçessäio fâ controllâ tutti i resultati à di linguisti esperti. Sciben che a qualitæ de traduçion automatiche de Google pe çerte tipologie testuale a l’é assæ boña, pe de atre – pe exempio pe-i testi into registro colloquiale ò pe-i topònimi – a stradda da fâ a l’é ancon longa. Arrestemmo però convinti che ste tecnologie anian avanti à amegioâ e che vegnian à ëse, delongo de ciù, un instrumento fondamentale pe-a promoçion da nòstra lengua. Into mentre, a nòstra assoçiaçion a continua à ëse disponibile pe-i travaggi de revixon de testi, pe-i quæ scià peuan contattâne à l’adresso [email protected].

English translation:
# Machine translation: an important step for our language

The Council for Ligurian Linguistic Heritage is happy to announce that Google has added the Ligurian language (in the Genoese variety) to its machine translation system, Google Translate. This represents a significant step for the promotion of our language and culture.

This addition is just the latest development in language technologies for our language, and it follows the pioneering work already carried out by Meta’s “No Language Left Behind” project in 2022, and the important research by members of our association, including the latest research paper published a few months ago. We are pleased to see that our continued efforts have helped create a solid foundation on which these technologies could be developed.

As a reminder, machine translation engines – like all language technologies – must be used with care and it is necessary to have all outputs reviewed by experienced linguists. Although the quality of Google’s machine translations for certain types of content is quite good, for others – for example, for texts in the colloquial register or for place names – there is still a long way to go. However, we remain convinced that these technologies will continue to improve and that they will become, more and more, a fundamental tool for the promotion of our language. In the meantime, our association continues to be available for any text editing or proofreading work, for which you may contact us at [email protected].
Ligurian:
# Convëgno internaçionale de studio e reflescion in sciô patrimònio linguistico da region intemelia

A-i pròscimi 5 d’ottobre ghe saià à Ventemiggia un «Convëgno internaçionale de studio e reflescion in sciô patrimònio linguistico da region intemelia». L’iniçiativa a l’é organizzâ da l’ Académie des langues dialectales de Monego, da-a Cumpagnia d’i Ventemigliusi de Ventemiggia e da-o Conseggio pe-o patrimonio linguistico ligure.

O convëgno o se tegnià da 9 à 16 h into sallon da parròchia de Sant’Aostin à Ventemiggia (ciassa Bassi 1), vexin a-a staçion di treni. Da 12 à 14 h ghe saià unn’interruçion pe-o disnâ.

O convëgno o l’à pe finalitæ de fâ o ponto tanto in sciô stato da reçerca comme in scê poscibilitæ de trasmiscion e valorizzaçion de varietæ linguistiche da region intemelia.

I atti saian pubricæ.

English translation:
# International conference on studies and reflections on the linguistic heritage of the Intemelio region

An “International Conference on Studies and Reflections on the Linguistic Heritage of the Intemelio Region” will be held in Ventimiglia on October 5. This initiative is being jointly organized by the Académie des langues dialectales of Monaco, the Cumpagnia d’i Ventemigliusi of Ventimiglia, and the Council for Ligurian Linguistic Heritage.

The conference will be held from 9 a.m. to 4 p.m. in the parish hall of Sant’Agostino in Ventimiglia (piaza Bassi 1), by the train station. A lunch break between 12 noon and 2 p.m. is planned.

The aim of the conference is to take stock of both the state of research and the possibilities for the transmission and promotion of the language varieties of the Intemelio region.

The proceedings will be published.
Ligurian:
# Premmio Ischitella–Pietro Giannone

A 22ª ediçion do Premmio Ischitella–Pietro Giannone, un di ciù avvoxæ concorsci pe unn’arrecuggeita de poexie inedita inti parlæ d’Italia, a l’à avuo tra i vinçitoî, comme segondo clascificou, o nòstro sòçio Ansermo Roveda con l’arrecuggeita in zeneise Santacroxe de l’ascoso sentî . Primma a l’é a Grazia Scuderi, con l’arrecuggeita in siçilian Primintiu (Primiçie) e tersa a l’é a Andreina Trusgnach, con l’arrecuggeita Med razpoki (Tra e ceghe), in dialetto sloven de Vallæ do Natisone (Udine). In ciù de vint’anni de Premmio a l’é a primma vòtta che un poeta ligure o figua tra i vinçitoî. In azzonta, st’anno chì tra i dozze finalisti çernui gh’é i nommi de atri doî poeti liguri: l’atro nòstro sòçio Lusciandro Guason, ascì prescidente onoräio do Conseggio, con Tutta a vitta d’azzardo ò zugou in zeneise, e o Amilcare Mario Grassi, con Dorzòe de càn (Dôsua de can) in spezzin. Unna çernia de poexie di trei autoî liguri a l’é pubricâ in sciô n. 114-115 da revista «Periferie».

English translation:
# Ischitella–Pietro Giannone Prize

The 22nd edition of the Ischitella–Pietro Giannone Prize, one of the most prestigious competitions for an unpublished poetry collection in the languages of Italy, includes among its winners our member Anselmo Roveda, who was awarded second place for his Genoese collection Santacroxe de l’ascoso sentî (“Abecedary of hidden feelings”). First place went to Grazia Scuderi, with the Sicilian collection Primintiu (“First fruits”), while third place was awarded to Andreina Trusgnach for Med razpoki (“Between the folds”), written in the Slovene dialect of the Natisone Valleys (Province of Udine). In over twenty years of the Prize’s history, this is the first time a Ligurian poet has ranked among the winners. This year’s twelve finalists also included two other Ligurian poets: our member Alessandro Guasoni – also honorary president of the Council – with Tutta a vitta d’azzardo ò zugou (“I’ve gambled my whole life”) in Genoese, and Amilcare Mario Grassi, with Dorzòe de càn (“Dog’s tenderness”) in the dialect of La Spezia. A selection of poems by all three Ligurian authors is published in the issue no. 114–115 of the journal «Periferie».
Ligurian:
A lengua zeneise a l’à unna tradiçion scrita ch’a va avanti sensa interruçion da l’Etæ de Mezo a-a giornâ d’ancheu; a l’é deuviâ ancon oua no solo comme lengua lettiäia da un gruppo d’autoî che se reconoscian into seu recorso d’erto livello, ma a l’attreuva spaçio anche comme còdiçe d’informaçion e de commento in sce sciti web e giornali stampæ, dando preuva d’avei mantegnuo delongo e seu fonçioin comme mezzo de communicaçion.

In sciâ base de sta consciensa, o Conseggio pe-o patrimònio linguistico ligure o l’organizza un convëgno de studio e de reflescion in sce sti argomenti, donde piggià parte reçercatoî, editoî e persoñe impegnæ in primma fia inte l’utilizzaçion do zeneise into campo lettiäio e giornalistico.

L’evento o saià tegnuo mätesdì a-i 19 de dexembre, inta salla di Ceghi (sala dei Chierici) da biblioteca Berio de Zena, da 14:00 à 17:30. Tutti i çittadin en conviæ à parteçipâ e à intervegnî inta discuscion. A capiensa mascima da salla a l’é de 99 persoñe.

# Programma

Moderatoa: Rosa Ronzitti, professoa de Glottologia e Linguistica à l’Universcitæ de Zena

English translation:
The Genoese language boasts a written tradition that stretches unbroken from the late Middle Ages to the present day. Even today it is still used not only as a literary idiom by a host of authors who identify with its “illustrious” usages, but it also finds space as a code of information and commentary on websites and printed periodicals, testifying to communicative functions that are still very much alive in today’s society.

Based on these considerations, the Conseggio pe-o patrimònio linguistico ligure (Council for Ligurian Linguistic Heritage) is organizing a conference to study and reflect on these issues. Amongst the participants will be researchers, publishers and other key players of the use of written Genoese in the literary and news spheres.

The event will take place on Tuesday, December 19, 2023 at the Sala dei Chierici of the Berio Library in Genoa, from 2pm to 5.30pm. The citizenry is invited to attend and take active part in the discussion. The maximum room capacity is 99 people.

# Program

Moderator: Rosa Ronzitti, professor in Glottology and Linguistics at the University of Genoa
Ligurian:
# Convëgno «Fra Liguria e Lunigiana»

Segnallemmo con piaxei o convëgno «Fra Liguria e Lunigiana. Rapporti tra l'estremo Levante Ligure e le aree limitrofe. Considerazioni storiche e linguistiche» ch’o se tegnià da-i 5 a-i 7 de settembre à Lerxi, Amegia e Arcoa. L’evento o l’é organizzou da l’APS Enrico Calzolari pro Monte Caprione.

Tra i locutoî ghe saià o dottô Michele Armanini, o dottô Pier Giorgio Cavallini, o dottô Stefano Lusito, nòstro sòçio, o professô Leonardo Savoia e o dottô Daniele Vitali.

## Programma

English translation:
# Conference “Fra Liguria e Lunigiana”

We are pleased to announce the conference “Between Liguria and Lunigiana. Relations between the Far Levant of Liguria and Neighboring Areas. Historical and linguistic considerations” which will be held September 5-7 in Lerici, Ameglia and Arcola. The event is organized by APS Enrico Calzolari pro Monte Caprione.

Speakers will include Dr. Michele Armanini, Dr. Pier Giorgio Cavallini, our member Dr. Stefano Lusito, Prof. Leonardo Savoia, and Dr. Daniele Vitali.

## Schedule
Ligurian:
# XIII premmio naçionale “Salva la tua lingua locale”

Doî volummi de l’arrecuggeita Zimme de braxa , pubricâ da-a Editrice Zona sott’a-a direçion do Conseggio pe-o patrimònio linguistico ligure, en stæti premmiæ inta trezzeña ediçion do Premmio naçionale “Salva la tua lingua locale”, organizzou da l’Unione Nazionale Pro Loco d’Italia e da-o Centro Internazionale Eugenio Montale. Gh’é o vento ch’o mescia do Poulo Besagno o l’à guägno o primmo pòsto ex aequo inta seçion Poexia pubricâ; Ei foe déi ferguò do Roberto Benso o l’é stæto çernuo tra i finalisti da mæxima seçion.

A çeimònia de premmiaçion a se tegnià a-i 5 de dexembre do 2025 à Romma, inta Salla da Protomoteca in Campidolio.

Con sti reconoscimenti, l’arrecuggeita a conferma o seu ròllo de referensa pe-a promoçion da lengua e da lettiatua ligure.

English translation:
# 13th National “Salva la tua lingua locale” Award

Two volumes from the Zimme de braxa series, published by Editrice Zona under the auspices of the Conseggio pe-o patrimònio linguistico ligure, were honored at the thirteenth edition of the National “Salva la tua lingua locale” (Save your local language) Award, organized by the Italian National Pro Loco Union and the Eugenio Montale International Center. Gh’é o vento ch’o mescia by Paolo Besagno won joint first place in the Published Poetry category, while Ei foe déi ferguò by Roberto Benso was a finalist in the same category.

The award ceremony will take place on December 5, 2025 in Rome, in the Protomoteca Hall on the Capitoline Hill.

With these recognitions, the series confirms its role as a key reference point for the promotion of the Ligurian language and literature.
Ligurian:
# Traduçion de unna stöia de Topolino in zeneise

In occaxon da Giornâ naçionale do dialetto e de lengue locale, ch’a cazze a-i 17 de zenâ, o numero 3660 de Topolino o presenta, pe quattro regioin italiañe, unna traduçion inta seu lengua locale da stöia _Paperino lucidatore a domicilio_, scrita e scenezzâ da Vito S. e disegnâ da Francesco D. St’iniçiativa a l’intra inte un progetto de Panini Comics diretto à promeuve a diverscitæ linguistica italiaña, stæto avaou za l’anno passou e coordinou da-o professô Riccardo Regis de l’universcitæ de Turin.

A stöia, graçie a-o travaggio do nòstro assoçiou Stefano L., a l’é stæta traspòsta in zeneise ascì e a l’é accompagnâ da un curto saggio d’introduçion ch’o speçifica a poxiçion do zeneise drento di parlæ da Liguria, e critëi de grafia e de lettua do zeneise e e metodologie primmäie adottæ pe-a traduçion.

Se tratta da primma traspoxiçion «offiçiâ» in zeneise de unna stöia Disney (ma ascì de un produto de stöie disegnæ de largo consummo), ch’o l’arve idealmente e pòrte pe di neuvi progetti, ascì ciù strutturæ, diretti à promeuve a lengua pe mezo di elementi da coltua «pop».

English translation:
# Translation of a Topolino Story into Genoese

On the occasion of the National Day of Dialects and Local Languages, held on 17 January, issue no. 3660 of Topolino features, in four different Italian regions, a translation into the respective local idiom of the story _Paperino lucidatore a domicilio_, written and scripted by Vito S. and illustrated by Francesco D The initiative is part of a Panini Comics project aimed at promoting Italy’s linguistic diversity, launched last year and coordinated by Professor Riccardo Regis of the University of Turin.

Thanks to the work of our member Stefano L., the story has also been rendered into Genoese and is accompanied by a short introductory essay outlining the position of Genoese within the Ligurian varieties, the criteria adopted for Genoese spelling and reading, and the main choices made in the translation.

This is the first “official” Genoese adaptation of a Disney comic (and, more broadly, of a mass-market comic), and it symbolically opens the door to new and more structured projects aimed at promoting the language through elements of popular culture.
Ligurian:
# Zimme de braxa – Colleçion de lettiatua ligure

L’é sciortio i primmi trei volummi de _Zimme de braxa_, in collaboraçion con l’editô Zona. Sta neuva colleçion a se propoñe de dâ unna vixon d’insemme in sciô largo orizzonte da lettiatua scrita inte varietæ da Liguria da l’Etæ de Mezo fin a-a giornâ d’ancheu, in sciâ base de tipologie de testo, de tematiche e de aree linguistiche.

English translation:
# Zimme de braxa – Ligurian literature series

The first three books of _Zimme de braxa_ are finally available, in collaboration with the publisher Zona. This new book series aims to offer an overview of the vast spectrum of Ligurian literature from medieval times to the present day, spanning a variety of textual genres, themes and linguistic areas.
Ligurian:
# Neuvi titoli da colleçion «Zimme de braxa»

A colleçion de lettiatua _Zimme de braxa_, stæta inandiâ into novembre do 2023, a l’à festezzou in primmaveia d’avei razzonto i primmi dozze titoli. A-i primmi volummi dedicæ a-o tiatro do Setteçento do Steva De Franchi (1. _Ro mêgo per força_), a-e föe savoneixi do Giöxeppe Cava (2. _Föe moderne_) e a-e poexie into dialetto de Carreuxo do Roberto Benso (3. _Ei fóe dei ferguò_) s’é azzonto unn’antologia de preusa giornalistica do Neuveçento (5. _Zena, rivista trimestrale 1958-1959_), testi do Lusciandro Guason de tiatro (6. _Nuvie reusa a-o tramonto / Giacomiña_) e narrativa curta (10. _Conti curti_), l’euvia poetica completa in volumme do Plinio Guidon (11. _A stissa ch’a ciòcca into veuo. Poexie 1969-1990_), unn’antologia de cansoin e da lettiatua da Resistensa in Liguria (12. _Sotta à chi tocca!_) e e arrecuggeite di poeti contemporanei comme a Danila Oivê (4. _Fî_), a Andreiña Soâ (8. _Penscëi mai diti_), o Ansermo Roveda (7. _Abrexê do çê_) e o Poulo Besagno (9. _Gh’é o vento ch’o mescia_). Tutti i volummi, come pe costummansa da colleçion, en corredæ de di apparati che indagan a dimenscion letteräia, stòrica e linguistica da lettiatua in ligure.

English translation:
# New titles in the “Zimme de braxa” series

The literature series _Zimme de braxa_ – originally launched in November 2023 – celebrated the publication of its first twelve volumes this spring. The initial volumes devoted to the eighteenth-century theatre of Stefano De Franchi (1. _Ro mêgo per força_), the Savonese fables of Giuseppe Cava (2. _Föe moderne_), and the poems in the Carrosio dialect by Roberto Benso (3. _Ei fóe dei ferguò_) were followed by an anthology of twentieth-century journalistic prose (5. _Zena, rivista trimestrale 1958-1959_), theatrical works by Alessandro Guasoni (6. _Nuvie reusa a-o tramonto / Giacomiña_) and his short fiction (10. _Conti curti_), the complete collected poetry of Plinio Guidoni in book form (11. _A stissa ch’a ciòcca into veuo. Poexie 1969-1990_), an anthology of songs and literature of the Resistance in Liguria (12. _Sotta à chi tocca!_), and collections by contemporary poets such as Danila Olivieri (4. _Fî_), Andreina Solari (8. _Penscëi mai diti_), Anselmo Roveda (7. _Abrexê do çê_), and Paolo Besagno (9. _Gh’é o vento ch’o mescia_). All volumes, as is customary in this series, are accompanied by appendices exploring the literary, historical, and linguistic dimensions of literature in Ligurian.
Ligurian:
# Servixi profescionali

Inte sti urtimi anni a lengua ligure a l’é derê a reçeive un interesse delongo ciù grande, ch’o se concretizza inte l’aumentâ di progetti de studio e divurgaçion, coscì comme into fæto che a lengua a vëgne addeuviâ con frequensa sempre ciù fòrte inte l’ambito artistico.

Inta voentæ d’assegondâ sti proçesci e pe fâ de mòddo che se diffonde unna lengua corretta, o Conseggio o mette a dispoxiçion i servixi mensunæ chì sotta:

- traduçioin da l’ingleise, da-o franseise, da-o spagnòllo, da-o todesco e da l’italian a-a lengua ligure (varietæ zeneise); - revixon de testi (à livello de lescico, scintasci e grafia) che se vorriæ pubricâ in ligure; - operaçioin d’annotaçion linguistica in sce di testi in ligure; - registraçioin audio in zeneise.

Pe contattâne scià peuan scrivine à l’adresso [email protected] . Quande ghe segge da disponibilitæ da-a parte de un di nòstri membri, scià vegnian contattæ pe accordâse in scê modalitæ e e tempistiche do travaggio.

English translation:
# Professional services

In recent years, the Ligurian language has been enjoying ever-growing popularity, as reflected in the increasing number of study and dissemination projects and the renewed use of the local language for artistic purposes.

In order to support these efforts and to encourage the spread of sound and proper linguistic content, the Council is offering the following services:

- translations from English, French, Spanish, German and Italian into Ligurian (Genoese variety); - editing and proofreading of texts (in terms of vocabulary, syntax and spelling) intended for publication in Ligurian; - linguistic annotation services for Ligurian texts and datasets; - voice recordings in Ligurian (Genoese variety).

You may reach us by writing to the address [email protected] . Should one of our members be available, you will be contacted to discuss the modalities and timeframe of the project.
Ligurian:
a luxe a viægia à trexentomia chillòmetri a-o segondo

English translation:
light travels at three hundred thousand kilometres per second
Ligurian:
o l’ea vegnuo à Saña

English translation:
he had come to Savona
Ligurian:
lê a stà à Zena

English translation:
she lives in Genoa
Ligurian:
ò domandou à mæ poæ

English translation:
I asked my father
Ligurian:
l’emmo dito a-i nòstri amixi

English translation:
we told our friends
Ligurian:
a-a seu etæ mi za travaggiava

English translation:
at her age I was already working
Ligurian:
l’abbonamento o ven dozz’euro a-o meise

English translation:
the subscription costs twelve euros a month
Ligurian:
gh’anemmo à cavallo ò à pê?

English translation:
shall we go there on horseback or on foot?
Ligurian:
ti veu zugâ à cirolla?

English translation:
do you want to play cirulla?
Ligurian:
camminâ a-o ciæo de luña

English translation:
to walk in the moonlight
Ligurian:
cöse t’ê bon à fâ?

English translation:
what are you capable of doing?
Ligurian:
beseugna pensâ a-a salute

English translation:
one must think of one’s health
Ligurian:
à doî à doî, à trei à trei

English translation:
two by two, three by three
Ligurian:
l’arfabeto o comensa co-a «a»

English translation:
the alphabet begins with “a”
Ligurian:
à bòrdo do treno no gh’ea de pòsto da assettâse

English translation:
on board the train there was no seating
Ligurian:
l’an accuggeito à brasse averte dòppo tanti anni d’assensa

English translation:
they welcomed him with open arms after so many years of absence
Ligurian:
inte quella butega vendan de scarpe de boña qualitæ à bon patto

English translation:
in that shop they sell quality shoes at a good price
Ligurian:
o danno o l’é à carrego de l’asseguaçion

English translation:
the damage is covered by the insurance
Ligurian:
a l’à træ figge in sciâ scheña

English translation:
he has three daughters as dependents
Ligurian:
inte sta variante se zeuga à carte scue fin a-a fin

English translation:
in this variant the game is played with cards face down until the end
Ligurian:
femmo unna partia à carte descoverte?

English translation:
shall we play a hand with cards face up?
Ligurian:
o replica delongo abrettio, sensa pensâ a-a domanda

English translation:
he always answers at random, without thinking about the question
Ligurian:
dæto che no saveiva cöse çerne, ò piggiou un libbro à caxo d’inta sganzia

English translation:
not knowing what to choose, I took a book at random from the shelf
Ligurian:
semmo arrestæ bloccæ apreuvo à un açidente

English translation:
we got stuck because of an accident
Ligurian:
an passou a vallâ à cavallo

English translation:
they crossed the valley on horseback
Ligurian:
l’é arrivou un messaggê à cavallo

English translation:
a messenger arrived on horseback
Ligurian:
an scrito a sceneggiatua a-a bellin de can e se vedde

English translation:
they wrote the screenplay any old how and it shows
Ligurian:
tëgni a giassa à contatto co-a pelle solo che pe pöchi segondi

English translation:
keep the ice in contact with the skin for only a few minutes
Ligurian:
à conti fæti, o l’é lê à lasciâghe di dinæ

English translation:
all things considered, he is the one losing money
Ligurian:
no fâme corrî, ò mangiou à scciattapansa!

English translation:
don’t make me run, I’ve eaten until I was fit to burst!
Ligurian:
tutti dixan che sto vin o l’é un di megio da Liguria

English translation:
by all accounts, this wine is one of the best in Liguria
Ligurian:
a-o conträio de mi, à lê ghe gusta stâ sciù fito

English translation:
unlike me, he loves to get up early
Ligurian:
à dî a veitæ, staseia me saieiva ciù cao arrestâ in casa à ammiâ un cine

English translation:
to tell the truth, tonight I would rather stay home and watch a film
Ligurian:
metto a salla à dispoxiçion de l’assoçiaçion

English translation:
I’m making the hall available to the association
Ligurian:
l’é megio osservâ a bestia à distansa

English translation:
it’s better to observe the animal from a distance
Ligurian:
l’é za doî anni che travaggemmo à distansa

English translation:
we’ve been working remotely for two years now
Ligurian:
unna settemaña apreuvo an ottegnuo a replica

English translation:
a week later they received the reply
Ligurian:
o sentê o parte pöchi metri ciù in là do sciumme

English translation:
the path begins a few metres from the river
Ligurian:
t’æ dæto doe vòtte a-a pòrta?

English translation:
did you double-lock the door?
Ligurian:
an attrovou un cotello à doî taggi into vegio beuilo

English translation:
they found a double-edged knife in the old trunk
Ligurian:
st’argomentaçion chì a l’é unn’arma à doî taggi

English translation:
this argument is a double-edged sword
Ligurian:
an aggiustou e machine comme se deve, oua fonçioña tutto

English translation:
they’ve repaired the system properly, now everything works
Ligurian:
sensa i speggetti ghe lezo à fadiga

English translation:
without glasses I can hardly read
Ligurian:
an arrecuggeito di fondi in favô de vittime

English translation:
they raised funds in favour of the victims
Ligurian:
a stradda da arente a l’é serrâ a-o trafego

English translation:
the road alongside is closed to traffic
Ligurian:
mettite da arente, no davanti

English translation:
stand beside me, not in front
Ligurian:
a feuggia a gallezzava à fî d’ægua

English translation:
the leaf floated on the surface of the water
Ligurian:
no penso ch’aggian studiou a costion à fondo

English translation:
I don’t think we’ve studied the matter thoroughly
Ligurian:
a torta a l’é à mòddo de cheu

English translation:
the cake is in the shape of a heart
Ligurian:
à son de sentî sta canson à l’aradio, l’ò impreisa à memöia

English translation:
from hearing this song on the radio so often, I’ve learned it by heart
Ligurian:
m’é cao travaggiâ à fresco in scê miage

English translation:
I prefer to work in fresco on walls
Ligurian:
a fotògrafa a l’à arrangiou l’obiettivo fin à quande l’imagine a l’é vegnua à feugo

English translation:
the photographer adjusted the lens until the image came into focus
Ligurian:
à son de frettâli, i argenti en vegnui belli lustri

English translation:
from being scrubbed so much, the silverware has become very shiny
Ligurian:
a barca a stava à galla sensa anâ a-o fondo

English translation:
the boat stayed afloat without sinking
Ligurian:
me son ingambâ into tappeto e son finia co-e gambe pe l’äia

English translation:
I tripped on the carpet and ended up flat on my back
Ligurian:
a statua a representa un guerrezzê co-e gambe sciarræ e a spâ ïsâ

English translation:
the statue depicts a warrior with legs spread apart and his sword raised
Ligurian:
quello o l’é un motô à gazzo

English translation:
that is a gas engine
Ligurian:
quella coxiña a fonçioña co-o gazzo

English translation:
that stove runs on gas
Ligurian:
se son accapii à segni, sensa parlâ

English translation:
they understood each other through gestures, without speaking
Ligurian:
de stæ travaggio in giornâ inti campi

English translation:
in the summer I work as a day laborer in the fields
Ligurian:
o viçeprescidente o l’é inte un gran brutto ciæto pe-a costion di festin à luxe rosse

English translation:
the vice president is in a heap of trouble over the matter of the red-light parties
Ligurian:
no restiò in çittæ pe longo tempo

English translation:
I won’t stay in the city for long
Ligurian:
o desconosciuo o l’ea in zenoggion e o pregava co-e moen azzonte

English translation:
the stranger was on his knees and praying with his hands clasped
Ligurian:
se unna lettia a l’é importante, m’é ciù cao scrivila à man

English translation:
if a letter is important, I prefer to write it by hand
Ligurian:
a negia a s’arræiva da maniman che o sô o spægava

English translation:
the fog thinned out gradually as the sun rose
Ligurian:
sta stöia â conoscio a-a memöia

English translation:
I know this story by heart
Ligurian:
imprende e cöse a-a memöia o no serve à guæi

English translation:
learning things by heart is of little use
Ligurian:
spartimmo a speisa a-a meitæ

English translation:
let’s split the expense in half
Ligurian:
o l’é arrivou into mezo da reunion e o l’à interrotto tutti

English translation:
he arrived halfway through the meeting and interrupted everyone
Ligurian:
ciù un pö cazzeiva zu pe-a scâ

English translation:
I almost fell down the stairs
Ligurian:
o cine o comensià da un momento à l’atro

English translation:
the film will begin any moment now
Ligurian:
no son partii apreuvo a-a moutia do poæ

English translation:
they didn’t leave because of their father’s illness
Ligurian:
o camminava co-i euggi serræ pe protezise da-a luxe

English translation:
he walked with his eyes closed to protect himself from the light
Ligurian:
quella propòsta l’açettieiva à streit’euggi

English translation:
I would accept that offer with my eyes closed
Ligurian:
o çerne sempre à l’orbetto, dapeu o s’allamenta di resultati

English translation:
he always chooses blindly, then complains about the results
Ligurian:
levou ch’o l’é cao, o no fonçioña manco guæi ben

English translation:
aside from the fact that it’s expensive, it doesn’t even work very well
Ligurian:
da vitta de sta scrittoa no se sa ninte, feua ch’a l’ea arrestâ òrfana da figgeua

English translation:
nothing is known about this writer’s life, apart from the fact that she had been orphaned as a child
Ligurian:
o progetto o l’anava avanti co-o passo da formigoa

English translation:
the project was moving along at a snail’s pace
Ligurian:
sto giachê o te scazze à chiffo

English translation:
this jacket fits you to perfection
Ligurian:
a stradda a chiña à ciongio in sciô mâ

English translation:
the road plunges steeply down to the sea
Ligurian:
l’ancoa a l’é à picco

English translation:
the anchor is straight up and down
Ligurian:
lezi a nòtta in fondo da pagina pe saveine de ciù

English translation:
read the footnote at the bottom of the page for further details
Ligurian:
se ti veu anâ à pê, piggia o pægua

English translation:
if you want to go on foot, take an umbrella
Ligurian:
ghe veu mez’oa à pê da chì

English translation:
it’s half an hour on foot from here
Ligurian:
a figgeua a sätava à pê zonti da unna ciappella à l’atra

English translation:
the little girl was hopping with feet together from one tile to the next
Ligurian:
se studiæ unna lengua ve conseggio de tegnî o diçionäio sotta man

English translation:
if you’re studying a language, I recommend keeping the dictionary within reach
Ligurian:
a-a primma o m’é parsciuo un problema façile

English translation:
at first glance it seemed a simple problem to me
Ligurian:
quante a-o regallo pe-a Scirvaña, cös’ei fissou?

English translation:
speaking of Silvana’s gift, what have you decided?
Ligurian:
oua che ti m’ô fæ vegnî in cheu, in ponto cine, l’é sciortio quella comedia che voeivimo anâ à vedde

English translation:
now that you make me think of it, speaking of cinema, that comedy we wanted to go see has come out
Ligurian:
contime quarcösa to viægio che t’æ fæto in Argentiña!

English translation:
tell me something about your trip to Argentina!
Ligurian:
t’æ de neuve in sciâ refæta?

English translation:
do you have any news about the compensation?
Ligurian:
ò reagio à sangue cado, sensa pensâ

English translation:
I reacted in the heat of the moment, without thinking
Ligurian:
no pòsso creddime che m’aggian mentio à sangue freido, sensa manco parpellâ

English translation:
I can’t believe they lied to me in cold blood, without batting an eye
Ligurian:
pòrtan o figgeu à spaçio inta carrossiña

English translation:
they take the baby out for a walk in the stroller
Ligurian:
con quella muxica, a doveiva criâ à scciattapormoin pe fâse sentî

English translation:
with that music, she had to shout at the top of her lungs to make herself heard
Ligurian:
emmo pagou vinti euro pe un pe-a çeña

English translation:
we paid twenty euros a head for dinner
Ligurian:
o l’é vegnuo inderê co-a testa cheutta, consciente de l’errô

English translation:
he came back in with his head bowed, aware of his mistake
Ligurian:
o s’é misso à studiâ con tutti i sfòrsci pe passâ l’examme

English translation:
he buckled down to study to pass the exam
Ligurian:
o l’é introu d’asbrio inta discuscion

English translation:
he plunged headlong into the discussion
Ligurian:
o seu accòrdio o l’é à tutti i effetti un contræto

English translation:
their agreement is, for all intents and purposes, a contract
Ligurian:
beseugna che finimmo sto progetto avanti de doman à tutti i costi

English translation:
we must finish this project by tomorrow at all costs
Ligurian:
s’accaxonavan l’un con l’atro sensa avei de preuve

English translation:
they accused each other without proof
Ligurian:
i nëvetti vegnivan grendi à vista d’euggio

English translation:
the grandchildren were growing visibly by the day
Ligurian:
o geòmetra o l’à fæto un schisso à vista d’öxello

English translation:
the surveyor made a bird’s-eye sketch
Ligurian:
de vòtte e cöse no van comme speremmo

English translation:
sometimes things don’t go as we hope
Ligurian:
di viægi me ven coæ de piggiâlo à mascæ

English translation:
sometimes I feel like slapping him
Ligurian:
semmo anæti in giandon pe-a çittæ tutto o poidisnâ

English translation:
we wandered around the city all afternoon
Ligurian:
son delongo à tòrçio, co-e moen in scê zenogge

English translation:
I’m always loafing about, twiddling my thumbs
Ligurian:
o figgeu o l’à impreiso à contâ pe mezo de l’abachin

English translation:
the child learned to count using the abacus
Ligurian:
l’abaco do capitello o l’ea decorou con di disegni geometrichi

English translation:
the abacus of the capital was decorated with geometric motifs
Ligurian:
l’abbou o prega pe niatri

English translation:
the abbot prays for us
Ligurian:
benvegnuo, messê l’abbou!

English translation:
welcome, lord abbot!
Ligurian:
a luxe do sô a m’abbarluga

English translation:
the sunlight is dazzling me
Ligurian:
a l’ea abbarlugâ da tutto sto luscio

English translation:
she was dazzled by all this luxury
Ligurian:
i chen baiavan

English translation:
the dogs were barking
Ligurian:
o commandante o l’à sbraggiou un ordine a-i sò sordatti

English translation:
the commander barked an order at his soldiers
Ligurian:
a s’é missa à giappâ comme unna bestia

English translation:
she started barking like an animal
Ligurian:
da-a mæ stançia pòsso vedde e stelle da-o luxernâ in sciâ soffita

English translation:
from my room I can see the stars through the skylight in the ceiling
Ligurian:
o luxernâ o l’inlumina o corridô de giorno

English translation:
the dormer lights up the corridor during the day
Ligurian:
o poæ o î à abbandonæ quand’ean piccin

English translation:
their father abandoned them when they were little
Ligurian:
comme t’æ posciuo lasciâ o teu can in abbandon pe unna settemaña?

English translation:
how could you leave your dog alone for a week?
Ligurian:
dòppo a revoluçion an abbandonou o paise

English translation:
after the revolution they fled the country
Ligurian:
tante zöne de campagna son stæte abbandonæ

English translation:
many rural areas have been abandoned
Ligurian:
o l’à lasciou i studdi

English translation:
he dropped out of school
Ligurian:
o progetto o l’é stæto abbandonou pe farta de fondi

English translation:
the project was abandoned for lack of funds
Ligurian:
a s’ea lasciâ cazze in sciâ pôtroña, stracca

English translation:
she had collapsed into the armchair, exhausted
Ligurian:
no beseugna abbandonâse a-a despeaçion

English translation:
one must not give in to despair
Ligurian:
unna casa lasciâ in abbandon

English translation:
a house left in neglect
Ligurian:
beseugna asbasciâ e tende

English translation:
the curtains must be lowered
Ligurian:
o ciappaieu o l’à tiou zu a sæxiña da butega

English translation:
the fishmonger lowered the shop’s shutter
Ligurian:
ti porriësci ammermâ o volumme de l’aradio?

English translation:
could you turn down the volume on the radio?
Ligurian:
o termometro o mostra che a freve a s’é ammermâ

English translation:
the thermometer shows that the fever has gone down
Ligurian:
bòssa, chiña a testa!

English translation:
watch out, duck your head!
Ligurian:
o l’à chinou i euggi sensa replicâ

English translation:
he lowered his gaze without answering
Ligurian:
a temperatua a l’é chinâ de tanti graddi

English translation:
the temperature has dropped by several degrees
Ligurian:
o sciato o s’é ammermou comm’an serrou a pòrta

English translation:
the noise died down when they closed the door
Ligurian:
o s’é tiou zu a padelletta do caschetto

English translation:
he pulled down the visor of his cap
Ligurian:
me son tiâ zu e braghe

English translation:
I pulled down my trousers
Ligurian:
ceghite, che a pòrta a l’é bassa!

English translation:
duck down, the door is low!
Ligurian:
o s’é asbasciou à domandâ pe tiâ à campâ

English translation:
he stooped to begging just to survive
Ligurian:
an rebassou e stançie pe alleccâ ciù tanti turisti

English translation:
they lowered the price of the rooms to attract more tourists
Ligurian:
dòppo quella figua da cicolatê, o l’à asbasciou e ae de ficco

English translation:
after that embarrassment, he quickly came down a peg
Ligurian:
emmo chinou a testa pe no ammiâla inti euggi

English translation:
we bowed our heads so as not to look her in the eye
Ligurian:
o l’à misso a testa à cheuxe pe carregâse o sacco de fæña in scê spalle

English translation:
he bent his head to hoist the sack of flour onto his shoulders
Ligurian:
ei dormio assæ ò ve sei addesciæ viatre ascì à çinqu’oe?

English translation:
did you sleep enough or did you also wake up at five?
Ligurian:
son assæ contenta de l’exito

English translation:
I’m quite happy with the result
Ligurian:
gh’é da mangiâ abasta pe tutti pe trei giorni

English translation:
there’s enough food for everyone for three days
Ligurian:
o vento o l’à abbattuo un erbo into giardin

English translation:
the wind knocked down a tree in the garden
Ligurian:
an cacciou zu o vegio palaçio pe construe un parchezzo

English translation:
they tore down the old building to build a car park
Ligurian:
o vento o l’à accoegou o gran

English translation:
the wind flattened the wheat
Ligurian:
o governo o veu redue i costi da sanitæ

English translation:
the government wants to cut healthcare costs
Ligurian:
o contadin o l’à ammassou o pòrco pe fâ i salummi

English translation:
the farmer slaughtered the pig to make cured meats
Ligurian:
o vento o s’é asbrivou con fòrsa in scî erboi

English translation:
the wind came down with force on the trees
Ligurian:
no ti devi abbatte pe quelle critiche

English translation:
you mustn’t be discouraged by those criticisms
Ligurian:
o l’é tornou à cà mocco dòppo a desfæta

English translation:
he came home dejected after the defeat
Ligurian:
into nòstro viægio emmo vixitou unn’antiga abbadia

English translation:
on our journey we visited an ancient abbey
Ligurian:
dâ da beive a-e pegoe

English translation:
to water the sheep
Ligurian:
unna butega da vestî pe figgeu

English translation:
a children’s clothing store
Ligurian:
me gustava i seu vestî à l’ingleise

English translation:
I liked her English-style attire
Ligurian:
a meistra a l’à accobbiou ciaschedun scoläio à un compagno de travaggio

English translation:
the teacher paired each pupil with a working partner
Ligurian:
ti devi combinâ i coî con ciù attençion

English translation:
you must match the colors more carefully
Ligurian:
o vin o se combiña a-a perfeçion co-o formaggio

English translation:
wine pairs perfectly with cheese
Ligurian:
aloa, Dria, i pesci ghe dan ancheu?

English translation:
so, Andrea, are the fish biting today?
Ligurian:
o l’é coscì bonellan ch’o cazze delongo inti sfrouxi telefònichi

English translation:
he’s so naive he always falls for telephone scams
Ligurian:
o pescio o l’à ammiou a lesca pe dötrei menuti e dapeu o l’à addentou o lammo

English translation:
the fish looked at the bait for a few minutes and then took the hook
Ligurian:
a sciâ Tonieta a l’é tròppo fuccaa pe cazze into rattaieu

English translation:
Mrs. Antonietta is too clever to take the bait
Ligurian:
pe-o doçe scià ne peu conseggiâ un vin abboccheive?

English translation:
for dessert, can you recommend a slightly sweet wine?
Ligurian:
ò abbonou mæ figgia a-o tiatro

English translation:
I got my daughter a subscription to the theater
Ligurian:
me son abbonou à l’òpera

English translation:
I’ve subscribed to the opera
Ligurian:
à casa seu de vin ghe n’é delongo areo

English translation:
at his house the wine is always plentiful
Ligurian:
durante a corsa ò suou areo

English translation:
during the run I sweated profusely
Ligurian:
st’estæ de tomate ghe n’é areo

English translation:
this summer tomatoes are abundant
Ligurian:
a menestra a l’é gramma, ò esagerou co-a sâ

English translation:
the soup is bad, I overdid it with the salt
Ligurian:
i pirati an abbordou a nave

English translation:
the pirates boarded the ship
Ligurian:
o s’à appontou a camixa

English translation:
he buttoned up his shirt
Ligurian:
a figgia a l’abbrassa sò moæ

English translation:
the daughter embraces her mother
Ligurian:
a l’é anæta à abbrassâlo de corsa comm’a l’à visto

English translation:
she ran to hug him as soon as she saw him
Ligurian:
an abbrassou con entuxasmo o progetto

English translation:
they enthusiastically embraced the project
Ligurian:
se son abbrassæ torna dòppo tanti anni

English translation:
they embraced again after so many years
Ligurian:
se semmo saluæ con un longo abbrasso

English translation:
we said goodbye with a long hug
Ligurian:
an dæto l’avao a-o barco

English translation:
they gave the boat its initial push
Ligurian:
dâ l’avao à unna longa tradiçion

English translation:
to set in motion a long tradition
Ligurian:
a fattoria a l’é ciù in là da foresta d’abeti

English translation:
the farm lies beyond the fir forest
Ligurian:
st’abeto o saià erto a-o manco çentovinti metri

English translation:
this fir tree must be at least one hundred and twenty meters tall